
  įsakymu Nr. AT-777
DARBO GRUPĖS EURO ĮVEDIMO VEIKSMAMS KOORDINUOTI DARBO REGLAMENTAS
I. BENDROSIOS NUOSTATOS

1. Darbo grupės euro įvedimo veiksmams koordinuoti (toliau – Darbo grupė) darbo reglamentas nustato Darbo grupės funkcijas ir darbo organizavimą.
2. Darbo grupė savo veikloje vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos Seimo ir Vyriausybės nutarimais, kitais teisės aktais ir šiuo darbo reglamentu.
II. DARBO GRUPĖS FUNKCIJOS

3. Darbo grupės tikslas yra koordinuoti Savivaldybės įstaigų ir institucijų veiksmus, siekiant, kad Šakių rajono savivaldybės administracija bei jai pavaldžios įstaigos ir įmonės tinkamai pasirengtų euro įvedimui Lietuvos Respublikoje.
1. Darbo grupė atlieka šias funkcijas:

1.1. parengia Nacionalinio euro įvedimo plano įgyvendinimo Šakių rajono savivaldybės veiklos srityse ir Šakių rajono savivaldybės įsteigtose viešąsias paslaugas teikiančiose įstaigose ir įmonėse priemonių planą (toliau — Pasirengimo euro įvedimui priemonių planas) ir teikia tvirtinti rajono savivaldybės administracijos direktoriui;
1.2. prižiūri rajono savivaldybės administracijos direktoriaus įsakymu patvirtinto Pasirengimo euro įvedimui priemonių plano įgyvendinimą;
1.3. sprendžia kitus su euro įvedimu susijusius klausimus.
III. DARBO GRUPĖS DARBO ORGANIZAVIMAS

2. Pagrindinė Darbo grupės veiklos forma yra posėdžiai. 
3. Į posėdžius Darbo grupė renkasi ne rečiau kaip kartą per mėnesį.
4.  Darbo grupės posėdis laikomas teisėtu, jeigu jame dalyvauja daugiau kaip pusė Darbo grupės narių.
5. Darbo grupei vadovauja Darbo grupės vadovas, sekretoriaus funkcijas atlieka Bendrojo skyriaus vedėjo deleguotas skyriaus specialistas.
6. Darbo grupės narius, negalinčius dalyvauti Darbo grupės posėdžiuose, pavaduoja jų įgalioti asmenys.
7. Visi klausimai Darbo grupės posėdyje yra aptariami darbotvarkėje nustatyta tvarka, jeigu Darbo grupės posėdžio pradžioje Darbo grupės narių bendru sutarimu nėra nusprendžiama kitaip.
8. Į Darbo grupės posėdį gali būti kviečiami rajono savivaldybės administracijos padalinių, Savivaldybės institucijų bei Savivaldybei pavaldžių įstaigų ir įmonių atstovai.
9. Darbo grupės sprendimai priimami balsavimu. Darbo grupės sprendimas laikomas priimtu, jei už jį balsuoja daugiau kaip pusė Darbo grupės posėdyje dalyvaujančių Darbo grupės narių.

10. Darbo grupės sprendimai įforminami Darbo grupės posėdžio protokolu.

11. Darbo grupės posėdyje Darbo grupės sekretorius rašo posėdžio protokolą, kurį pasirašo Darbo grupės vadovas ir Darbo grupės sekretorius.

IV. BAIGIAMOSIOS NUOSTATOS
12. Darbo grupės sekretorius Darbo grupės posėdžių protokolų originalus kartu su jų priedais perduoda saugoti rajono savivaldybės administracijos Bendrajam skyriui.

